Șoimul și Soldatul Iernii

**Șoimul și Soldatul Iernii** este o miniserie americană creată de Malcolm Spellman pentru serviciul de streaming Disney+, bazată pe benzile desenate Marvel, ce-i are la bază pe Sam Wilson/Șoimul și Bucky Barnes/Soldatul Iernii. Este al doilea serial de televiziune din Universul Cinematic Marvel (MCU) produs de Marvel Studios, împărțind continuitatea cu filmele din franciză, iar acțiunea are loc la șase luni după ce Sam Wilson primește rolul Căpitanului America în filmul *Răzbunătorii: Sfârșitul jocului* (2019). Wilson face echipă cu Bucky Barnes pentru a opri o serie de anti-patrioți ce cred că lumea a fost mai bună în timpul Blipului. Spellman a servit drept scenaristul principal al serialului regizat de Kari Skogland.

Sebastian Stan și Anthony Mackie revin în rolurile lor din filme, distribuției alăturându-se și Wyatt Russell, Erin Kellyman, Danny Ramirez, Georges St-Pierre, Adepero Oduye, Don Cheadle, Daniel Brühl, Emily VanCamp, Florence Kasumba, și Julia Louis-Dreyfus. Până în septembrie 2018, Marvel Studios dezvolta un număr de serii limitate pentru Disney+ cu personaje secundare din MCU, precum Wilson și Barnes. Spellman a fost angajat în octombrie 2018, iar acesta a ales să se concentreze pe problemele politice și rasiale aduse de faptul că Wilson, un om de culoare, primește scutul Căpitanului America la finalul *Sfârșitul jocului*. *Șoimul și Soldatul Iernii* a fost anunțat în aprilie 2019, când Stan și Mackie au fost confirmați că vor reveni. Skogland a fost angajată să regizeze o lună mai târziu. Filmările au început în octombrie 2019 în Atlanta, Geogria, înainte să fie mutate în Republica Cehă în martie 2020. Acestea au fost, însă, oprite din cauza pandemiei de COVID-19, dar au fost reluate în Atlanta în septembrie și încheindu-se în Republica Cehă în octombrie.

*Șoimul și Soldatul Iernii* a avut premiera pe 19 martie 2021 și a concluzionat cu al șaselea episod pe 23 aprilie. Face parte din Faza a Patra a MCU. Serialul a primit recenzii pozitive, criticii aclamând chimia dintre actori și comentariul social al serialului, dar criticând viteza poveștii. A primit numeroase distincții, inclusiv cinci nominalizări la Premiile Emmy. Un al patrulea film Căpitanul America este în dezvoltare pentru a continua povestea serialului.

## Sinopsis

*Producția Marvel Studios ”Șoimul și Soldatul Iernii” îi are ca protagoniști pe Anthony Mackie în rolul lui Sam Wilson, adică Șoimul, și pe Sebastian Stan care îl interpretează pe Bucky Barnes, cunoscut și ca Soldatul Iernii.*

## Premisă

*La șase luni după ce a primit rolul Căpitanului America la finalul **Răzbunătorii: Sfârșitul jocului** (2019),* *Sam Wilson face echipă cu Bucky Barnes într-o misiune globală pentru a opri un grup anti-patriot, ce sunt îmbunătățiți de o recreație a Serului de Super-Soldați și care cred că lumea a fost mai bună în timpul Blipului.*

## Distribuție

### Distribuție principală

* Anthony Mackie – Sam Wilson/Șoimul/Căpitanul America
* Sebastian Stan – James „Bucky” Barnes/Soldatul Iernii/Lupul Alb

### Distribuție secundară

* Wyatt Russel – John Walker/Căpitanul America/Agent S.U.A.
* Clé Bennett – Lemar Hoskins/Battlestar
* Danny Ramirez – Joaquin Torres
* Daniel Brühl – Helmut Zemo
* Florence Kasumba – Ayo
* Erin Kellyman – Karli Morgenthau
* Georges St-Pierre – Georges Batroc
* Emily VanCamp – Sharon Carter
* Adepero Oduye – Sarah Wilson
* Desmond Chiam – Dovich
* Dani Deetté – Gigi
* India Bussey – DeeDee
* Renes Rivera – Lenox
* Tyler Dean Flores – Diego
* Noah Mills – Nico
* Amy Aquino – Christina Raynor
* Chase River McGee – Cass Wilson
* Aaron Haynes – AJ Wilson
* Alphie Hyorth – Senator S.U.A.
* Carl Lumby – Isaiah Bradley
* Elijah Richardson – Eli Bradley
* Gabrielle Byndloss – Olivia Walker

### Distribuție invitată

* Don Cheadle – James „Rhodey” Rhodes
* Julia Louis-Dreyfus – Valentina Allegra de Fontaine
* Ken Takemoto – Yori Nakajima
* Miki Ishikawa – Leah
* Ness Bautista – Matias
* Neal Kodinsky – Rudy
* Veronica Falcón – Donya Madani
* Olli Haaskivi – Wilfred Nagel
* Nicholas Pryor – Oeznik
* Janeshia Adams-Ginyard – Nomble
* Zola Williams – Yama
* Salem Murphy – Lacont
* Jane Rumbaua – Ayla Perez
* Sara Haines – ea, însăși

## Referințe

1. ↑ Disney+ România
2. ↑ Here's When 'The Falcon and the Winter Soldier' Takes Place in the MCU Timeline — and Why (Engleză)
3. ↑ The Falcon and the Winter Soldier's Flag-Smashers explained: Team tees up villains | EW.com (Engleză)

## Note

1. ↑ Serialul este denumit **Căpitanul America și Soldatul Iernii** în al șaselea episod.